**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 6100-1/2020-2
Bukovica, 9. 6. 2020

**POVABILO DRUŠTVOM IN POSAMEZNIKOM S PODROČJA KULTURNIH DEJAVNOSTI K POSREDOVANJU KANDIDATURE ZA IMENOVANJE PREDSTAVNIKA OBČINE RENČE-VOGRSKO KOT ČLANA SVETA OBMOČNE IZPOSTAVE JAVNEGA SKLADA RS ZA KULTURNE DEJAVNOSTI NOVA GORICA**

Javni sklad RS za kulturne dejavnosti pričenja postopek konstituiranja novega sveta območne izpostave Nova Gorica, v katerem je član tudi predstavnik Občine Renče-Vogrsko. Člane sveta območne izpostave imenuje direktor JSKD na predlog lokalne skupnosti. Lokalna skupnost oblikuje predlog tako, da k evidentiranju kandidatov pozove **društva, zveze kulturnih društev in posameznike s področja kulturnih dejavnosti**, ki delujejo v posamezni lokalni skupnosti. Predloge je potrebno najkasneje podati do 18. junija 2020.

Seje območne izpostave se praviloma izvajajo 1-2x letno na povabilo Območne izpostave JSKD Nova Gorica.

Kandidatura naj vsebuje:

* ime in priimek, naslov, rojstni datum ter kontaktno številko kandidatke/kandidata,
* Ime in priimek ter naslov predlagatelja
* kratko obrazložitev kandidature, v kateri je potrebno opredeliti tudi kandidatkino/kandidatovo poznavanje področja kulture.

Kandidaturi je potrebno priložiti:

* podpisano izjavo kandidatke/kandidata, da s kandidaturo soglaša (Obrazec: IZJAVA KANDIDATA)
* kratek življenjepis
* fotokopijo potrdila o izobrazbi

Zaposleni v JSKD ne morejo biti imenovani za predstavnika ustanovitelja v Svetu zavoda. Komisija oblikuje predlog na podlagi izbire **ene** izmed dostavljenih kandidatur. O imenovanju kandidatke/kandidata odloči Občinski svet. Kandidat mora biti občan Občine Renče-Vogrsko.

Predlogi morajo prispeti najkasneje do vključno 18. 6. 2020. Za pravočasno oddan predlog se šteje predlog, če je oddan osebno na sedežu občinske uprave ali po e-pošti na e-naslov: info@rence-vogrsko.si najkasneje do vključno 18. 6. 2020 v poslovnem času občine, ali če je oddan priporočeno po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI« najkasneje na dan 18. 6. 2020.

Komisija bo prejete predloge obravnavala na seji komisije.

**Predsednica KMVVI
Florida Petelin, l. r.**

OBRAZEC

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izjavljam, da (ustrezno obkrožite) SEM / NISEM zaposlen/a v JSKD:

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(lastnoročni podpis)*